آوروپا کمیسیونونون صدری اورسولا فون در لاین ایتالیانین باش ناظری جیورجیا ملونی‌نین دعوتیله لامپدوزا آداسینداکی کوچمن دوشرگه‌سینه باش چکیب.
اورسولا فون در لاین اؤتن هفته رکورد سایدا مهاجرین گلدیگی ایتالیانین گونئی ینده‌کی آدادا وضعیتین اورک آچان اولمادیغینی، آوروپا بیرلیگی‌نین لازیمی دستکی گؤسترجگینی دئییب. اونون سؤزلرینه گؤره، آوروپا بیرلیگی ایتالیایا بو مقصدله 10 بنددن عبارت فعالیت پلانی تقدیم ائدیب. جیورجیا ملونی ایسه قانون‌سوز مهاجر آخین‌لاری‌نین دایاندیریلماسی‌نین واجیب‌لیگینی، جدی حل یول‌لارینا احتیاج اولدوغونو و بمت-نین پروسه‌ده داها فعال ایشتیراکی‌نین ضروری‌لیگینی وورغولاییب.
قئید ائدک کی، هفته عرضینده لامپدوزا آداسینا تخمینن 11 مین غیری-قانونی کوچمن گلیب. کوچمن لرین یاری‌دان چوخو ایتالیانین دیگر شهرلرینه تخلیه ائدیلیب.
